Diari Oficial de la Generalitat Valenciana


Sumari del DOGV 3788, del 07-07-2000 (2000/5647)

RESOLUCIÓ de 27 de juny de 2000, del director general de Funció Pública, per la qual es convoquen cursos de formació en matèria tributària, dirigits als empleats públics de l'administració de la Generalitat Valenciana, preferentment destinats en l'Àrea Funcional de Tributs de la Conselleria d'Economia, Hisenda i Ocupació, per a l'any 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2000/5647


Data del document
:   27-06-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * impost
    * formació en el lloc de treball
    * reciclatge professional
    * concurs administratiu

RESOLUCIÓ de 27 de juny de 2000, del director general de Funció Pública, per la qual es convoquen cursos de formació en matèria tributària, dirigits als empleats públics de l'administració de la Generalitat Valenciana, preferentment destinats en l'Àrea Funcional de Tributs de la Conselleria d'Economia, Hisenda i Ocupació, per a l'any 2000. [2000/M5647]
  
En virtut de les competències atribuïdes a la Direcció General de Funció Pública en matèria de formació, en l'article 14 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Publiques, resolc:
  
Primer
  
Mitjançant la present resolució es convoquen per l'Institut Valenciá de Administració Pùblica els cursos de formació en matèria tributària, dirigits als empleats públics de l'administració de la Generalitat Valenciana, dels grups A, B, C, D i E, preferentment destinats en l'Àrea Funcional de Tributs de la Conselleria d'Economia, Hisenda i Ocupació, que se celebraran durant l'any 2000, i que s'indiquen en l'annex I de la present resolució.
  
Segon
  
Integrar els esmentats cursos, als efectes de la seua comptabilització com a quota per assistent i any, dins de l'oferta de cursos del Pla de Formació Continuada de l'Institut Valenciá de Administració Pùblica, de l'any 2000.
  
Tercer
  
Establir que els cursos convocats van dirigits a la formació dels empleats públics al servei de la Generalitat Valenciana, preferentment destinats en l'Àrea Funcional de Tributs de la Conselleria d'Economia, Hisenda i Ocupació.
  
Quart
  
Els objectius, continguts, durada, participants, llocs i edicions dels cursos convocats, són els que figuren en l'annex I de la present resolució.
  
Cinqué
  
Els interessats a participar en els cursos formalitzaran la seua instància segons model adjunt que s'acompanya, sol·licitant-lo a la Secretaria General Administrativa de la Conselleria d'Economia, Hisenda i Ocupació. (carrer Palau, 14- 46221 València; fax 96 392 07 26).
  
La Conselleria d'Economia, Hisenda i Ocupació, a través de la seua Secretaria General Administrativa, una vegada realitzada la selecció dels participants, i en col·laboració amb la Direcció General de Tributs, enviarà a l'Institut Valenciá de Administració Pùblica la llista dels seleccionats, amb 10 dies hàbils d'antelació a l'inici de cada curs.
  
Sisé
  
La notificació de la selecció als participants es realitzarà des de l'IVAP al Departament de Personal de la Conselleria d'Economia, Hisenda i Ocupació.
  
La renuncia a l'assistència a una acció formativa, una vegada feta la selecció per l'Institut Valenciá de Administració Pùblica, haurà d'efectuar-se per escrit.
  
Seté
  
L'Institut Valenciá de Administració Pùblica expedirà certificat d'aprofitament quan, amb caràcter general, s'acredite la assistència a un 85%, com a mínim, de la durada total del curs. No obstant això, quan les característiques d'una determinada acció formativa així lo aconsellen, en atenció al nombre i durada de les sessions, a la durada total de l'activitat i a l'avaluació dels assistents per part del professorat, l'Institut Valenciá de Administració Pùblica podrà establir un mínim de hores de assistència distint a dit percentatge, com a conseqüència de la ponderació de dites circumstàncies. En cap de cas aquest percentatge podrà ser inferior al 70% del total de la durada de l'acció formativa.
  
Vuité
  
L'Institut Valenciá de Administració Pùblica està facultat per a modificar la data de celebració de les activitats formatives convocades en aquesta resolució. Així mateix, l'Institut Valenciá de Administració Pùblica podrà desconvocar determinades accions formatives en el cas de no existir suficient demanda per a la seua realització o quan raons d'índole tècnica així ho aconsellen.
  
Nové
  
Contra la present resolució, que no esgota la via administrativa, podrà interposar-se recurs d'alçada davant el conseller de Justícia i Administracions Públiques en el termini d'un mes, comptador des de l'endemà de la seua publicació en el Diari Oficial de la Generalitat Valenciana. El recurs contenciós administratiu podrà interposar-se en el termini de dos mesos, comptadors des de l'endemà de la notificació de la resolució del recurs d'alçada, o transcorreguts tres mesos des de la seua interposició, si no es dictara resolució expressa, davant el jutjat contenciós administratiu corresponent, de conformitat amb el que disposen el articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, la persona afectada podrà exercir qualsevol altre recurs que estime procedent per a la defensa dels seus interessos
  
València, 27 de juny de 2000 € El director general de Funció Pública: José Joaquín Segarra Castillo.
  
ANNEX I
  
Cursos dirigits al personal al servei de la Generalitat Valenciana
  
Grups A i B
  
203 Drets i garanties del contribuent i altres novetats tributàries
  
1. Objectius: aproximar als tècnics de la Generalitat Valenciana a les últimes novetats hagudes en el sistema tributari, que han suposat una nova ordenació de les relacions entre l'administració i els ciutadans, i que afecten tots els àmbits de l'activitat administrativa i tributs.
  
2. Continguts:
  
- Llei de Drets i Garanties dels Contribuents
  
- Llei de l'Impost sobre la Renda de les Persones Físiques
  
- Llei de l'Impost sobre la Renda de No Residents
  
- Llei de Cessió de Tributs
  
- Doble imposició IVA-ITP
  
- Procediment sancionador
  
- Altres novetats tributàries
  
3. Dirigit a: personal al servei de la Generalitat Valenciana, dels grups A i B. Tindran preferència els funcionaris destinats en l'Àrea Funcional de Tributs de la Conselleria d'Economia, Hisenda i Ocupació.
  
4. Durada: 40 hores
  
5. Participants: 15
  
6. Lloc: València
  
7. Data: del 18 de setembre al 3 d'octubre.
  
8. Número d'edicions: 1
  
9. Impartit: per l'IVAP, en col·laboració amb la Direcció General de Tributs de la Conselleria d'Economia, Hisenda i Ocupació.
  
Cursos dirigits al personal al servei de la Generalitat Valenciana
  
Grups C, D i E
  
204 Tributs cedits a la Comunitat Valenciana
  
1. Objectius: aproximar el personal de suport de la Generalitat Valenciana el contingut de les normes que regeixen el finançament de la Comunitat Autònoma Valenciana, especialment les relatives a la cessió de tributs i el règim jurídic dels tributs cedits por l'Estat a les comunitats autònomes, especialment els impostos sobre successions i donacions i sobre transmissions patrimonials i actes jurídics documentats.
  
2. Continguts:
  
- Finançament de les comunitats autònomes
  
- Cessió de tributs
  
- Impost sobre successions i donacions
  
- Impost sobre transmissions patrimonials i actes jurídics documentats
  
3. Dirigit a: personal al servei de la Generalitat Valenciana, dels grups C, D i E. Tindran preferència els funcionaris destinats en l'Àrea Funcional de Tributs de la Conselleria d'Economia, Hisenda o Ocupació.
  
4. Durada: 20 hores
  
5. Participants: 30
  
6. Lloc: València, Castelló de la Plana i Alacant
  
7. Data: València: del 25 de setembre al 4 d'octubre
  
Alacant: del 6 al 15 de novembre
  
Castelló de la Plana: del 13 al 22 de novembre
  
8. Número d'edicions: 3 (València, Castelló de la Plana i Alacant)
  
9. Impartit: per l'Institut Valenciá de Administració Pùblica, en col·laboració amb la Direcció General de Tributs de la Conselleria d'Economia, Hisenda i Ocupació.
  
205 Procediments tributaris
  
1. Objectius: aproximar al personal de suport de la Generalitat Valenciana el contingut de les normes que regeixen els procediments tributaris en matèria de tributs propis de la Generalitat Valenciana i tributs cedits per l'estat a aquesta.
  
2. Continguts:
  
- Procediments de gestió tributària
  
- Procediments de recaptació
  
- Procediments d'inspecció
  
- Recursos administratius en matèria tributària
  
3. Dirigit a: personal al servei de la Generalitat Valenciana, dels grups C, D i E. Tindran preferència els funcionaris destinats en l'Àrea Funcional de Tributs de la Conselleria d'Economia, Hisenda i Ocupació.
  
4. Durada: 20 hores
  
5. Participants: 30
  
6. Lloc: València
  
7. Data: del 20 al 29 de novembre
  
8. Nombre d'edicions: 1